
PROTOCOL DE COLABORARE

INSTITUTUL DE INVESTIGARE A CRIMELOR COMUNISMULUI ŞI MEMORIA EXILULUI ROMÂNESC, cu sediul în str. Alecu Russo, nr. 13-19, sector 2, reprezentat prin dl. Radu Preda – în calitate de Președinte Executiv, denumit în continuare IICCMER
Şi

CASA DE CULTURĂ A MUNICIPIULUI TIMIŞOARA, cu sediul în Str. Miron Costin, nr. 2 , mun. Timișoara, instituție reprezentată prin domnul Pavel Dehelean, în calitate de director, denumită în continuare CCMT
Au convenit la încheierea prezentului protocol de colaborare, cu respectarea următoarelor clauze:
 Art. 1.  Principii de bază
(1) Relaţiile de conlucrare dintre părţi se întemeiază pe conceptele de parteneriat, respect reciproc şi bună credinţă în procesul de armonizare a intereselor lor specifice.


(2) În procesul conlucrării, părţile vor folosi atât mecanismele existente cât şi alte modalităţi specifice de susţinere a colaborării.
(3) Procedurile concrete de monitorizare a îndeplinirii Protocolului se stabilesc de comun acord.
Art. 2. Obiectul 
(1) Părţile îşi propun colaborarea în vederea găzduirii expoziției „Comunismul în România” într-o locație a Primăriei. Realizată împreună cu biroul de la București a Fundației Konrad Adenauer (Berlin), „Comunismul în România” este prima expoziție itinerantă de asemenea dimensiuni (peste o sută de panouri) de la noi și reprezintă pe de o parte prefața la evenimentele Centenarului, știut fiind faptul că din primul secol românesc peste jumătate s-a derulat, din păcate, în regimuri autoritare, extremiste, militare și dictatoriale. Pe de altă parte, expoziția anticipă și pregătește marcarea, în 2019, a trei decenii de la căderea comunismului în majoritatea țărilor Europei de Est. Nu în ultimul rând, în contextul special al Timișoarei – Capitală Europeană a Culturii 2021, expoziția, prin durata generoasă și diversele manifestări care pot fi organizate în interiorul ei (conferințe, dezbateri, lansări de carte, proiecții de film etc.), poate să marcheze începutul unui itinerar memorial pregătit ca atare pentru publicul din 2021 și după aceea. Așa cum se știe, Banatul a avut o istorie aparte în anii totalitarismului comunist, plătind un preț uman considerabil. 
(2) Expoziția prevăzută la alin. (1) va avea loc în perioada 1 august 2018-1 august 2019 conform înțelegerii ambelor părți, aceasta fiind găzduită de către CCMT în Bastionul cetății Timișoara. Perioada poate fi prelungită, cu acordul părților. 
Art. 3. Obligaţiile părţilor
(1) Obligaţii comune ambelor părți sunt:
a) Părţile îşi propun mijloace de implementare a proiectelor menționate în art. 2 și conlucrează în vederea identificării demersurilor necesare realizării proiectelor menționate anterior.

b) Părţile vor face publică colaborarea lor la orice eveniment care face obiectul prezentului Protocol, materialele promoţionale urmând să conţină siglele celor două instituţii partenere.
c) Realizarea unui flux de comunicare funcţional, periodic şi transparent.

d) Asigură logistica adecvată pentru organizarea demersurile comune.

(2) Obligaţiile IICCMER sunt:
a) Sprijină financiar, în limita fondurilor disponibile, realizarea demersurilor şi evenimentelor comune. Orice sprijin financiar se stabilește de părți ulterior, prin încheierea unui act adițional. Prezenta dispoziție nu poate fi interpretată ca stabilind obligația IICCMER de a încheia un astfel de act adițional în viitor;

b) Asigură transportul și montarea expoziției;
c) Promovează în spațiul public evenimentele desfășurate în comun;
d) Cu ocazia organizării expoziției, IICCMER înțelege să aducă unele afișe în format A3 si alte materiale publicitare, destinate realizării obiectului prezentului protocol;
e) Desemnează cercetători și experți în vederea documentării și implementării în cadrul demersurilor comune.

f) Se asigură de utilizarea materialului documentar doar cu scopul realizării obiectivelor prezentului protocol. 
g) Asigură traducerea integrală a expoziției în limba engleză, pentru turiștii străini. 
(3) Obligaţiile CCMT sunt:
a) Realizează, promovează și oferă spre vizualizare publicului programul cultural menționat la art. 2, în limitele propriilor resurse;

b) Colaborează cu IICCMER în vederea stabilirii unui conținut informațional al programului cultural menționat la art. 2 care să ilustreze într-un mod corect și apartinic realitățile trecutului recent al României.

c) Ajută la montarea expoziției;
d) Organizează vernisajul expoziției care face obiectul prezentului protocol;

e) Promovează în spațiul public evenimentele desfășurate în comun și, dacă va fi cazul, va crea material publicitar după datele transmise de IICCMER, ținându-se cont de regulile de marketing ale CCMT, conform acordului comun al părților;

f) Se obligă să anunțe IICCMER cu privire la orice modificare pe care intenționează să o facă asupra expoziției, cu cel puțin 30 de zile calendaristice înainte;
g) Asigură prezența materialului publicitar, conform înțelegerilor părților;

h) Asigură integritatea fizică a expoziției.
Art. 4. Dispoziţii finale 

6.1. Prezentul Protocol se încheie pe perioadă nedeterminată şi intră în vigoare la data semnării lui de către părţi.

6.2. Modificări şi/sau completări ulterioare se fac numai cu acordul comun al părților, prin acte adiţionale la prezentul Protocol.

6.3. Divergenţele care pot apărea între părţi pe parcursul derulării Protocolului se vor soluţiona pe cale amiabilă. În cazul imposibilităţii soluţionării pe această cale, Protocolul poate deveni nul prin denunţare unilaterală. Oricare dintre părţile semnatare ale prezentului Protocol poate notifica celeilalte părţi denunţarea motivată a acestuia cu cel puţin 30 de zile înainte.

6.4. Părţile sunt exonerate de răspundere în caz de forţă majoră, aşa cum este definit de legislaţia română în vigoare.

6.5. Prezentul Protocol de colaborare s-a încheiat astăzi, _____  iulie 2018, în 2 (două) exemplare, câte unul pentru fiecare parte.
Casa de Cultură a Municipiului Timişoara

